[{"text_idx": "#000002", "text": "Xahuketa ekiditeko etiketa adimendunei buruzko artikulu batek lortu du euskarazko dibulgazio artikulu onenaren NEIKER saria"}, {"text_idx": "#000003", "text": "Fatima Villa Gonzalez ingeniariak irabazi du nekazaritza-abeltzaintza eta basogintzari buruzko ikerketen NEIKER sari berezia, 2.000 euroko zenbatekoarekin\nSari bereziaren seigarren edizioa da, urtero zientzia eta teknologiari lotutako gai eta ikerketen euskarazko zabalkundea aitortzen duten CAF-Elhuyar sarien esparruan"}, {"text_idx": "#000004", "text": "Fatima Villa Gonzalez ingeniariaren \u201cZer diotso sagarrak jogurtari?\u201d izenburuko lanak lortu du NEIKER sari berezia, nekazaritza-abeltzaintza eta basogintza sektoreari buruzko euskarazko gai eta ikerketen zabalkundea sustatzen eta saritzen duena. Sari berezia orain dela sei urte hasi zen banatzen, eta urtero zientzia eta teknologiari lotutako ikerketa eta artikuluen euskarazko zabalkundea aitortzen duten CAF-Elhuyar sarien esparruan kokatzen da."}, {"text_idx": "#000005", "text": "Sariaren epaimahaiak Fatima Villa Gonzalezen dibulgazio artikulua saritu du \u2013etiketa adimendunen gaia lantzen du, \u201dxahuketa\u201d ekiditeko\u2013, bere izaera \u201cdidaktikoagatik\u201d eta \u201cgaur egungo premia\u201d bati erantzuten diolako, digitalizazioan oinarrituta eta elikaduraren balio kate osoa kontuan hartuta. Villa Gonzalez telekomunikazioetako ingeniaria eta Tecnun Unibertsitateko doktoregaia da, eta, bere ikerketan, chipless teknologia hartu du ardaztzat, hau da, objektuetan etiketa adimendunak jartzea, chip edo elektronikarik gabe, eta inguruko parametroak neurtzea."}, {"text_idx": "#000006", "text": "Epaimahaiak adierazi duenez, lana \u201cetorkizuneko proposamen\u201d gisa planteatzen da, \u201cbaina egingarria, aplikagarritasun handikoa\u201d, eta bat dator sarietarako aukeratutako leloarekin, \u201cZientzia eta irudimena, etorkizuneko giltzak\u201d, erakutsiz etorkizuneko erronkei, hala nola urritasunari edo krisi klimatikoari, aurre egiteko beharrezko tresnak zientzia eta irudimena direla."}, {"text_idx": "#000007", "text": "Leire Baran\u0303ano NEIKEReko zuzendari nagusiak eman zuen saria, 2.000 eurorekin hornituta, Imanol Andonegi artistaren eskultura batekin batera. Sariduna Estatu Batuetan da gaur egun, eta bideo bidez eskertu du aitortza, Tabakalerako (Donostia) instalazioetan egindako ekitaldian. Irabazlearen nebak jaso du sari bere izenean."}, {"text_idx": "#000009", "text": "Saria NEIKERen eta aurten 50 urte bete dituen Elhuyar Fundazioaren artean 2016ko uztailean hasi zen hitzarmenaren parte da, ikerketaren arloan euskara sustatzeko. Elhuyarrekin izenpetutako hitzarmenean sartzen dira nekazaritza sektoreari lotutako hiztegi espezializatu baten garapenean laguntzea, NEIKER Zientzia Azokan parte hartzea, gazteei sektoreari buruzko ikerketa helarazteko, eta aipatutako NEIKER sari berezia, nekazaritza-abeltzaintza eta basogintza sektoreari lotutako ikerketen euskarazko dibulgazioa saritzeko."}, {"text_idx": "#000010", "text": "NEIKERen 25. urteurrena: ezagutu gure mugarri eta ekarpen nagusiak nekazaritzako elikagaien eta basogintzaren sektorean\nNEIKERen 25. urteurrena ospatu dugu, euskal nekazaritza, abeltzaintza eta basogintza sektorearen aldeko apustua berrituz\nURRIAK 26eko AGENDA: agritech esperientziak zabaltzeko jardunaldia\nIRAILAREN 21EKO AGENDA: NEIKER 2023ren zereal-saiakuntzen emaitzak eta droneen erabilera laboreen kudeaketan jardunaldia"}, {"text_idx": "#000011", "text": "Informamos, educamos e inspiramos a trave\u0301s de una serie de actividades de participacio\u0301n y eventos abiertos, con el objetivo de crear conciencia sobre el valor y el impacto de nuestra ciencia en la vida de todas las personas."}, {"text_idx": "#000013", "text": "Webgune honek cookieak erabiltzen ditu, ahalik eta erabiltzaile esperientziarik onena eskaintzeko. Cookieen informazioa zure nabigatzailean biltegiratzen da eta zenbait funtzio betetzen ditu, hala nola, gure webgunera itzultzen zarenean zu ezagutzea edo gure taldeari webeko zein atal interesgarri eta erabilgarri aurkitzen dituzun ulertzen laguntzea."}]